Μενέλαος Ξυλούρης

Ο Μενέλαος Ξυλούρης (Κρουσώνας Ηρακλείου, 1914  - Ηράκλειο, 15 Αυγούστου 1991), του Ιωάννη και της Όλγας, ήταν Έλληνας δικηγόρος και πολιτικός, ο οποίος υπηρέτησε ως βουλευτής Ηρακλείου.

Βιογραφικά στοιχεία
 Σπουδές και αγωνιστική δράση 
Γεννήθηκε στον Κρουσώνα του Μαλεβιζίου το 1914.Κούλα Παπαδάκη-Κάκαρη,Προσωπικότητες από τον πολιτικό κόσμο της Ελλάδας : Αρχηγοί κομμάτων, υπουργοί, υφυπουργοί, γενικοί γραμματείς, νομάρχες & δήμαρχοι, 1975, σελ. 186 Σπούδασε νομικά στο Πανεπιστήμιο Αθηνών και άσκησε τη δικηγορία. Πολέμησε στην Εθνική Αντίστασηεφ. Έθνος, Μας άφησε ο Μ. Ξυλούρης, 17-8-1991, σελ. 9. (συν-αρχηγός της Κρουσανιώτικης Αντιστασιακής Ομάδος Σατανά μετά τον θάνατο του Καπετάν Αντώνη Γρηγοράκη του επονομαζόμενου "Σατανά"). Κατά την διάρκεια του Εμφυλίου έλαβε μέρος σαν μέλος των επίλεκτων καταδρομικών δυνάμεων του Εθνικού Στράτου και τραυματίστηκε σοβαρά στις συγκρούσεις με τις Κομμουνιστικές Δυνάμεις κατά την διάρκεια των Επιχειρήσεων Πυρσός στο Γραμμο και Βίτσι. Αποστρατεύτηκε τιμητικά σαν ταγματάρχης εν ενεργεία και παρασημοφορήθηκε.

Κατά την περίοδο της χούντας, οργανώθηκε στον αγώνα κατά της χούντας, με την οργάνωση ΔΕΚΑ (Διοικούσα Επιτροπή Κινημάτων Αντίστασης Κρήτης) και συνελήφθη μαζί με άλλους αγωνιστές, όπως ο Γιάννης Βαλυράκης, ο Τηλέμαχος Πλεύρης και ο Φοίβος Ιωαννίδης, για να παραπεμφθεί στο έκτακτο στρατοδικείο και να καταδικαστεί σε φυλάκιση.Δημ. Ξυριτάκης: Η αντίσταση του Ηρακλείου την πρώτη ημέρα της χούντας , Candia News, 26-4-2014, ανάκτηση 15-8-2017.

 Πολιτική σταδιοδρομία 
Εξελέγη βουλευτής Ηρακλείου στις εκλογές του 1961 με το κόμμα της Ένωσης Κέντρου και επανεξελέγη με το ίδιο κόμμα το 1963 και το 1964 και με την Ένωση Κέντρου-Νέες Δυνάμεις το 1974 συγκέντρωσε 10.628 ψήφους. Το 1977 επανεξελέγη βουλευτής Ηρακλείου με την ΕΔΗΚ, όπως είχε μετονομαστεί η Ένωση Κέντρου - Νέες Δυνάμεις, με 5.418 ψήφους.

Το 1981 ήταν υποψήφιος βουλευτής με τους Φιλελεύθερους, αλλά δεν εξελέγη, ενώ έλαβε 2.047 ψήφους.

Απεβίωσε σε ηλικία 77 ετών στις 15 Αυγούστου 1991.Αρχείο Δήμου Ηρακλείου. Ήταν παντρεμένος με την Ελένη Φιλιππάκη και απέκτησαν έναν γιο κ μια κόρη.

 Παραπομπές 

 Πηγές 

 Ο καπετάν Σατανάς, μια θρυλική μορφή της Εθνικής Αντίστασης στην Κρήτη

Κατηγορία:Βουλευτές Ηρακλείου
Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με την Ένωση Δημοκρατικού Κέντρου
Κατηγορία:Οικογένεια Ξυλούρη